Aikido on Jaapani võitluskunst, mis on loodud O-Sensei (Suur Õpetaja) poolt. Puht füüsilisel tasandil on aikido kunst, mis sisaldab endas mõningaid heiteid ja liigeste lukke, mis on tuletatud jiu-jitsu'st  ning mõningaid heiteid ja teisi tehnikaid kenjutsu'st. Aikido eesmärgiks ei ole vastast lüüa käe või jalaga, vaid kasutades ära ründaja oma energiat, saavutada kontroll tema üle või heita ta endast eemale. Aikido ei ole staatiline kunst - kuna liikumisele ja liigutuste dünaamilisusele pööratakse suurt tähelepanu.